als_Latn dik_Latn sag_Latn
A do të donit që ndonjë kujtim ta hiqni përgjithmonë nga koka juaj? Ose mund të ndryshoni kujtimet e pakëndshme në mënyrë që ato të mos jenë tronditëse? Ose të krijoni kujtime të reja të ngjarjeve që kurrë nuk kanë ndodhur?
Kjo tingëllon si fantashkencë, por një dokumentar i publikuar këtë javë në SHBA e tregon se si shkencëtarët mund ta bëjnë këtë, por edhe diçka më shumë.
Dokumentari “Memory Hackers” nga NOVA i ka fillesat tek PBS-ja, dhe tregon shkurtimisht avantazhet se si kujtesa mund të manipulohet për të mirën e njerëzimit.
“Në pjesën më të madhe të historisë njerëzore, kujtesa shpesh shërben si një megafon besnik që regjistron informacionet dhe i ripërsërit ato pa i prekur”, thonë krijuesit e dokumentarit.
I was thrilled to be part of the #MemoryHackers @Nova documentary. Here a behind the scenes panel event we did! pic.twitter.com/dnvxDotkph
— Dr Julia Shaw (@drjuliashaw) February 11, 2016
“Por tani, studiuesit tregojnë se janë zbuluar mekanizma të sakët që mund të shpjegojnë dhe madje të kontrollojnë edhe kujtimet tona”, thuhet më tej. Në mesin e subjekteve të dokumentarit është edhe Jake Hausler, një djalë 12-vjeçar nga St Louis, i cili mund të mbajë mend çdo gjë që ka përjetuar që nga mosha 8 vjeçare.
Fëmija është personi më i ri i diagnostikuar ndonjë me “memorie superiore” autobiografike, e cila e bën të vështirë që të dallojë ngjarjet e rëndësishme dhe të parëndësishme nga e kaluara e tij.
“Ne kuptojmë vetëm majën e ajsbergut kur është fjala për kujtesën njerëzore”, thotë André Fenton, një neuroscientist, i cili po zhvillon kërkime për përparimin e një teknike për të fshirë kujtimet e dhimbshme.
/Ora News/
als_Latn als_Latn als_Latn als_Latn eng_Latn eng_Latn als_Latn als_Latn als_Latn pap_Latn